C'hoarioù Olimpek
Ar C'hoarioù Olimpek, e gresianeg-kozh Οἱ Ὀλυμπιακοὶ ἀγῶνες a zo un hollad kenstrivadegoù sport bedel aozet bep 4 bloaz. Skedusañ darvoud sport ar bed eo a-fed skignañ er skinwel, a live gant kib bedel ae melldroad, ha tro bro-c'hall. Medalennoù a vez evit an drec'herien : ur vedalenn aour evit an hini kentañ, arc'hant evit an eil, hag arem evit an trede.
Er c'hoarioù kentañ e oa 42 sport hag un tammig nebeutoc'h eget 250 sportour en holl, padal e Pekin e 2008 e oa tro 10 500 sportour o tont eus 204 stad disheñvel hag o kenstrivañ e 302 sport disheñvel.

Diazezet eo ar C'hoarioù Olimpek war emgavioù a veze, en Henamzer, en Olimpia e Gres, ha savet e voent er stumm m’emaint bremañ gant ur Gall, Pierre de Coubertin, e dibenn an  kantved.

C'hoarioù Olimpek an henamzer 
Kalz a vojennoù a zo diwar-benn C'hoarioù Olimpek an Henamzer. Ur vojenn a gont eo Herakles a savas ar stad olimpek hag ar savadurioù tro-dro evit enoriñ e dad Zeus, goude bezañ graet e 12 labour. Baleet en doa 600 paz hag anvet an hirder-se ur stad, ar pezh a zo hiziv an deiz 192m. Lavarout a reer eo kroget ar c'hoarioù olimpek e 776 kent J.-K diwar atiz Iphitos, roue Elis. Ar bloavezh-se a verk penn-kentañ ar deiziataer olimpek. Bloavezh kentañ an deiziataer gresian eo ivez.

Program ar c'henstrivadegoù a zo redadegoù war varc'h hag embregerezh korf (redadeg war droad war hedoù disheñvel, bannañ ar bladenn, lammm pell, bannañ ar speg, pentathlon, gouren). Coroebos a voe an hini gentañ o c'hounit un titl Olimpek. Gounit a reas ar redadeg war droad e 776 a-raok J.-K. Adalek ar 7vet c'hoarioù Olimpek, an den a zo trec'h a c'hounezh ur gurunenn Olivez.

Ar C'hoarioù Olimpek en amzer-vremañ 
En daolenn amañ dindan e renabler an holl emgavioù zo bet abaoe 1896 (pa voe adsavet ar C'hoarioù) betek ar C'hoarioù Olimpek diwezhañ hag ar re zo da zont e-kerzh ar bloavezhioù a zeu. C'hoarioù Olimpek 1916, 1940 ha 1944 ne voent ket aozet, abalamour d’an daou vrezel bed a oa o ren da neuze.

Liammoù diabarzh 
 C'hoarioù Olimpek an Henamzer

Sportoù
C'hoarioù Olimpek